A legjobb ingyen letölthető sminkjátékok az iPhone-odra - Terasz | Femina
Hogy sose unatkozz
Töltsd ki az üresjáratokat egy szupercsajos alkalmazással!
Unatkozol, amíg a buszra vársz, metrózol, vagy a barátnőd késik a megbeszélt találkozóról? Nem kell mindig sodukut fejteni, néha kifejezetten jólesik egy kis lazítás valami laza, csajos játékkal.
Töltsd ki az üresjáratokat - kapd elő az okostelefonod, és készíts egy szuper sminket! Ezekkel az ingyen letölthető programokkal kiélheted a kreativitásodat.
A MakeUp Makerrel kipróbálhatod, hogy milyen lenne, ha valódi sminkmester lennél: kiválaszthatod modelljeid szem-, haj- és bőrszínét, használhatsz szemhéjpúdert, pirosítót, szájfényt, és a szempillákat is tetszés szerint vastagíthatod.
A játékkal nemcsak sminket készíthetsz, de extra kiegészítőkkel is feldobhatod a modellek külsejét: díszt rakhatsz a hajukba, választhatsz a sminkjükhöz illő fülbevalót, nyakláncot, még szemüveget és csillámot is!
Ha úgy érzed, annyira jó lett a végeredmény, hogy ezt másoknak is látniuk kell, modelled fényképét néhány kattintással megoszthatod a Facebookon, vagy elküldheted e-mailben a barátnőidnek. A MakeUp Makert itt töltheted le.
A Make-Up Girls előnye, hogy nagyon egyszerű navigálni: elég, ha a kiválasztott modell arcára kattintasz, és máris felugrik a megfelelő menü, ahonnan kiválaszthatod a szemfesték vagy éppen a szájfény árnyalatát.
A különböző árnyalatú sminkekkel, kiegészítőkkel és ékszerekkel összesen 400 millió különböző make-upot készíthetsz el, a legfrissebb verzióban pedig pillangós, virágos és csillagos rúzsokat is találsz.
A Make-Up Girls kompatibilis az iPhone zenekönyvtárával is, azaz könnyedén összekapcsolhatod őket, így sminkelés közben hallgathatod a kedvenc számaidat is. A végeredményt egyetlen kattintással megoszthatod Facebookon, Twitteren és e-mailben is. A Make-Up Girls-t itt töltheted le.
A Modern Fashion ötvözi a sminkelős és öltöztetős játékokat: a modellekre, akiknek kiválaszthatod a bőrszínét és a frizuráját is, különböző felsőket, nadrágokat, szoknyákat és cipőket adhatsz, majd elkészítheted a hozzájuk passzoló sminket.
A több száz kiegészítővel végtelen számú kombinációt hozhatsz létre a különböző outfitekből, amiket aztán megoszthatsz a barátnőiddel, és akár versenyezhettek is, ki áll elő stílusosabb modellel. A Modern Fashionnel magad választhatod ki a modelljeid haját, sminkjét és ruháját is, így igazán nagy teret ad, hogy kiéld a kreativitásodat. A Modern Fashiont itt töltheted le.